Document ID: 32010R1106

UREDBA KOMISIJE (EU) št. 1106/2010
z dne 30. novembra 2010
o seznamu ukrepov, ki so izvzeti iz uporabe Uredbe Sveta (ES) št. 485/2008 o pregledu transakcij, ki so del sistema financiranja Evropskega kmetijskega jamstvenega sklada, s strani držav članic
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 485/2008 z dne 26. maja 2008 o pregledu transakcij, ki so del sistema financiranja Evropskega kmetijskega jamstvenega sklada, s strani držav članic (1) in zlasti člena 1(2) Uredbe,
ob upoštevanju naslednjega:
(1)
Uredba (ES) št. 485/2008 velja za pregled trgovinskih dokumentov tistih subjektov, ki prejemajo ali izvajajo plačila, neposredno ali posredno povezana s sistemom financiranja Evropskega kmetijskega jamstvenega sklada (EKJS), da bi preverili, ali so se transakcije, ki so del sistema financiranja EKJS, dejansko in pravilno izvajale. Vendar je primerno izključiti iz uporabe navedene uredbe tiste ukrepe, ki po svoji naravi niso primerni za naknadno kontrolo v obliki pregleda trgovinskih dokumentov.
(2)
Seznam izvzetih ukrepov trenutno določa Uredba Komisije (ES) št. 2311/2000 z dne 18. oktobra 2000 o seznamu ukrepov, za katere se Uredba Sveta (EGS) št. 4045/89 ne uporablja, in o razveljavitvi Odločbe 96/284/ES (2). Zaradi sprememb v kmetijski zakonodaji je treba posodobiti navedeni seznam.
(3)
Nekateri ukrepi se nanašajo na plačila, ki so vezana na površino ali plačila, za katere ni trgovinskih dokumentov, ki so lahko predmet pregleda. Zato je primerno izključiti take ukrepe iz obsega uporabe Uredbe (ES) št. 485/2008.
(4)
Treba je upoštevati nekatere ukrepe, ki so se prej financirali iz Evropskega kmetijskega usmerjevalnega in jamstvenega sklada (Jamstveni oddelek) in se zdaj financirajo iz Evropskega kmetijskega sklada za razvoj podeželja (EKSRP), kot je določeno v Uredbi Sveta (ES) št. 1290/2005 z dne 21. junija 2005 o financiranju skupne kmetijske politike (3).
(5)
Zaradi jasnosti je treba Uredbo (ES) št. 2311/2000 razveljaviti in nadomestiti z novim besedilom.
(6)
Ukrepi, predvideni s to uredbo, so v skladu z mnenjem Odbora za kmetijska sklada -
SPREJELA NASLEDNJO UREDBO:
Člen 1
Sistem pregledov, vzpostavljenih z Uredbo (ES) št. 485/2008, se ne uporablja za ukrepe, naštete v Prilogi k tej uredbi.
Člen 2
Uredba (ES) št. 2311/2000 se razveljavi.
Člen 3
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. novembra 2010

Labels: 2
11
15
4